Document ID: /roh_data/filtered/fineweb-2-filterrobots_roh.jsonl.gz/24326

En futur duai la populaziun svizra betg mo pli vegnir alarmada en cas da stemprads, da lavinas u d'auas grondas, mabain er tar crudadas da crappa e tar bovas. Per pudair introducir tals sistems d'alarms ha il Cussegl federal concedì in credit da 17,3 milliuns francs e metta a disposiziun 9,5 plazzas fin il 2023. En l'avegnir duain moviments da massa vegnir integrads en il sistem d'avertiment naziunal.
Plinavant vul la Confederaziun meglierar il sistem d'alarm metereologic per pudair precisar ils avertiment.
Dapli privels pervia dad extrems climatics
Las mesiras duain gidar a dumagnar bain las consequenzas dals extrems da climas che vegnan a vegnir pli savens en Svizra. Uschia augmenta ferma plievgia per exempel il privel da bovas.
RR novitads 15:00